wickkiey/tamil-wikipedia-chunked huggingface dataset:
# 2019 சென்னை நீர் நெருக்கடி

## தாக்கம்

மில்லியன் கணக்கான மக்கள் தொடர்ந்து தண்ணீரைப் பெற இயலாமல் தவித்தனர். மழைநீர் மற்றும் நிலத்தடி நீரின் பற்றாக்குறையானது நகரத்துக்கு நீரை வழங்கும் நான்கு நீர்த்தேக்கங்களும் முற்றிலுமாக வறண்டுபோகும் நிலைக்கு ஆளானது. தண்ணீருக்கான தேவையை நிறைவு செய்ய இயலாமையால் விடுதிகள் மற்றும் உணவகங்கள் போன்ற வணிகங்க அமைப்புகளை மூட வேண்டிய கட்டாயத்தில் தள்ளியது. வறட்சியால் பாதிக்கப்படாத தமிழ்நாட்டின் சில பகுதிகளில் இருந்து வந்த தண்ணீர் தொட்டி சுமையுந்துகள் நகரின் சில பகுதிகளுக்கு தண்ணீரைக் கொண்டு வந்தன. இருப்பினும், அரசாங்க தண்ணீர் சுமையுந்துகள் தண்ணீரைக் கொண்டுவரும் நிலை உருவாக ஒரு மாதம் வரை ஆகலாம் என்ற நிலை இருந்தது. எனவே சில குடும்பங்கள், செல்வந்தர்கள் மற்றும் வணிக நிறுவன உரிமையாளர்கள் போன்றோர் விலையுயர்ந்த தனியார் நீர் சுமையுந்துகளுக்கு பணம் செலுத்தத் தெரிவு செய்தர். சேரிகளில் வாழும் ஏழைகளுக்கு இந்த வசதி இல்லை; ஒரு நாளைக்கு தண்ணீரைப் பயன்படுத்தும் சராசரி அமெரிக்க குடும்பத்துடன் ஒப்பிடும்போது சென்னையின் சேரிகளில் உள்ள ஒரு குடும்பம் ஒரு நாளைக்கு நீரைப் பயன்படுத்திவந்தன.  
தண்ணீர் பற்றாக் குறையின் விளைவாக தண்ணீருக்காக பல சண்டைகளும் மோதல்களும் வெடித்தன. இதுபோன்ற ஒரு மோதலில், 2019, சூன் 15 அன்று, ஒரு பெண் குத்தப்பட்டு, குற்றமிழைத்தவர் காவல்துறையால் கைதுசெய்யப்பட்டார்.
# சன் சிங்கர்

**சன் சிங்கர்** என்பது சன் தொலைக்காட்சியில் சனவரி 27, 2013 ஆம் ஆண்டு முதல் ஒளிபரப்பாகும் உண்மைநிலை பாட்டு போட்டி நிகழ்ச்சி ஆகும். இது தமிழ்நாட்டில் 6 முதல் 13 வயது வரையிலான குழந்தைகளுக்கான பாடும் திறமைக்கான வேட்டையாகும். இந்த நிகழ்ச்சி வாரந்தோறும் ஞாயிற்றுக்கிழமைகளில் மதியம் 1 மணிக்கு ஒளிபரப்பானது.
# சன் சிங்கர்

## பருவம் 1

இந்த நிகழ்ச்சியின் முதல் பருவத்தை "கேட்பரி ஓரியோ" நிதியுதவி செய்தது. மேலும் விகேர், ஜிஆர்பி உதயம் நெய் மற்றும் பிரீமியர் குக்வேர் & அப்ளையன்ஸ் இணைந்து வழங்கினார். இதனை பாடகர் மானசி தொகுத்து வழங்கினார். பாடகர்கள் அனுராதா ஸ்ரீராம் மற்றும் புஷ்பவனம் குப்புசாமி ஆகியோர் இந்நிகழ்ச்சிக்கான நிரந்தர நடுவர்களாக தோன்றினர். பாடலாசிரியரும் இசை இயக்குநருமான கங்கை அமரன் நிகழ்ச்சியின் நிரந்தர குரல் பயிற்சியாளராக தோன்றினார்.
# சன் சிங்கர்

## பருவம் 2

இந்த நிகழ்ச்சியின் இரண்டாம் பருவத்தை "புதிய கேட்பரி ஓரியோ ஸ்ட்ராபெரி கிரீம்" வழங்கியது. மேலும் வி.கேர், ஜெயச்சந்திரன் டெக்ஸ்டைல்ஸ் மற்றும் பிரீமியர் குக்வேர் & அப்ளையன்ஸ் இணைந்து வழங்கியது. பருவம் இரண்டின் ஒவ்வொரு பகுதியும் நடிகை நிஷா கிருஷ்ணன், தொடங்கி, பி ஒய் தொலைக்காட்சி தொகுப்பாளரான ரேஷ்மா பசுபுலேட்டயைத் தொடர்ந்து, பாடலாசிரியரும் இசை இயக்குநருமான கங்கை அமரனும், கடைசியாக பாடகர் கமலஜா ராஜகோபாலும் தொடர்ந்தனர். பின்னணிப் பாடகர்கள் அனுராதா ஸ்ரீராம் மற்றும் புஷ்பவனம் குப்புசாமி ஆகியோர் இந்த பருவத்திற்கான நிரந்தர நடுவர்களாக திரும்பினர். கங்கை அமரன் நிகழ்ச்சியின் நிரந்தர குரல் பயிற்சியாளராக திரும்பினார்.
# சன் சிங்கர்

## பருவம் 3

இந்த நிகழ்ச்சியின் மூன்றாம் பருவத்தை "புதிய கேட்பரி ஓரியோ ஸ்ட்ராபெரி கிரீம்" வழங்கியது. மேலும் விகேர், ஜெயச்சந்திரன் டெக்ஸ்டைல்ஸ் மற்றும் பிரீமியர் குக்வேர் & அப்ளையன்ஸ் இணைந்து வழங்கியது. பருவத்தின் இரண்டாம் பாதியை ஐஸ்வர்யா பிரபாகர் தொகுத்து வழங்கினார். அதே நேரத்தில் அனுராதா ஸ்ரீராம், புஷ்பவனம் குப்புசாமி, கங்கை அமரன் ஆகியோர் நிரந்தர நடுவர்களாக திரும்பினர்.  
இந்த பருவத்தின் வெற்றியாளர் நிகழ்ச்சியின் புரவலர்களிடமிருந்து தொடர்ச்சியான பரிசுகளை பெற்வார் என் அறிவிக்கப்பட்டது. மேலும் இறுதி வெற்றியாளராக ஒரு கோப்பையும் பெறுவார் எனவும் தெரிவிக்கப்பட்டது. இறுதிப் போட்டிகளில் ஒன்பது பேர் தேர்வு செய்யப்பட்டனர், இது 1 டிசம்பர் 28, 2014 அன்று ஒளிபரப்பப்பட்டது. போட்டியின் முடிவுகள் இரண்டாம் பகுதி ஒளிபரப்பில் 4 ஜனவரி 2015 அன்று தலைமை விருந்தினரான இசை இயக்குநர் ஜி.வி.பிரகாஷ்குமாரால் அறிவிக்கப்பட்டது.
4 ஜனவரி 2015 அன்று போட்டியில் ஸ்ரேயா ஜெய்தீப் மூன்றாம் பருவத்தின் வெற்றியாளராக அறிவிக்கப்பட்டார். போட்டியில் சாண்ட்ரா ரன்னர்-அப் ஆக முடிசூட்டப்பட்டார். மேலும் ஸ்வேதா ஸ்ரீ என்ற போட்டியாளர் சிறப்பு விருது வழங்கப்பட்டது..
# சன் சிங்கர்

## பருவம் 4

இந்த நிகழ்ச்சியின் நான்காம் பருவம் ஞாயிற்றுக்கிழமைகளில் காலை 11:00 மணிக்கு ஒளிபரப்பானது. இதை நட்சத்திரா மற்றும் முத்து தொகுத்து வழங்குகினார்கள். நிகழ்ச்சியின் பருவத்தை கேட்பரி ஓரியோ நிதியுதவி செய்தது. மேலும் விகேர், ஜிஆர்பி உதயம் நெய், மற்றும் வசந்த் அண்ட் கோ ஆகிய நிறுவனங்களும் நிதியுதவி செய்தது.
# தமிழ்நாடு அரசு கம்பிவட தொலைக்காட்சிக் கழகம்

**தமிழ்நாடு அரசு கம்பிவட தொலைக்காட்சிக் கழகம் (டி.என்.ஏ.டி.சி.எல்)** ( **Tamil Nadu Arasu Cable TV Corporation Limited (TNACTCL)** என்பது தமிழக அரசாங்கத்தின் கீழ் உள்ள பொதுத் துறை நிறுவனம் ஆகும்.  
அரசு கம்பிவட தொலைக்காட்சிக் கழகம் 04.10.2007 அன்று பொதுமக்களுக்கு மலிவு விலையில் உயர்தர கம்பிவட அலைவரிசைகளை வழங்கும் நோக்கத்துடன் அரசாங்கத்துடன் இணைக்கப்பட்டது. இந்த நோக்கத்தை நிறைவேற்றுவதற்காக, தஞ்சாவூர், திருநெல்வேலி, கோயம்புத்தூர் மற்றும் வேலூர் ஆகிய நான்கு இடங்களில் தலைமை அலுவலகங்கள் நிறுவப்பட்டன. மே 2011 இல் தமிழகத்தின் கம்பிவட தொலைக்காட்சி கழகத்தினை புதுப்பிக்கவும் விரிவாக்கவும் ரூ .3 கோடி தமிழக அரசினால் வழங்கப்பட்டது.மேலும் இதற்கு தமிழ்நாடு அரசு கம்பிவட தொலைக்காட்சிக் கழகம் என பெயரிடப்பட்டது.30.8.2011 அன்றைய சட்டமன்ற உரையில், தமிழ்நாடு அரசு கேபிள் டிவி நிறுவனத்தின் கட்டணத் தொகை ரூபாய் 70 என தெரிவிக்கப்பட்டது.  
2.9.2011 அன்று வேலூரில் முதல் கம்பிவட தொலைக்காட்சிக் கழகத்தின் தலைமையிடம் துவங்கப்பட்டது. பின் 20.10.2012 முதல் சென்னை நகரப்பகுதிகளுக்கு இந்தச் சேவை வழங்கப்பட்டது. 02.09.2011ல் இந்நிறுவனம் தனது சேவையை தொடங்கியபோது இந்நிறுவனத்தின் சந்தாதாதரர்களின் எண்ணிக்கை 4.94 இலட்சங்கள் என இருந்தது. இந்த எண்ணிக்கை 31.03.2013 அன்றைய நிலவரப்படி 61,54,531 ஆக உள்ளது. தமிழ்நாடு அரசு கேபிள் டிவி நிறுவனம் 137 கட்டணச் சேனல்களின் அலைவரிசைகளை வழங்குகிறது. இந் நிறுவனம் தற்பொழுது இலவச சேனல்கள், கட்டணச் சேனல்கள் மற்றும் உள்ளூர் சேனல்களுடன் சேர்த்து மொத்தம் 90 முதல் 100 சேனல்களை பொது மக்களுக்கு வழங்கி வருகிறது.  
தமிழ்நாடு அரசு கம்பிவட தொலைக்காட்சிக் கழகம் வழங்கும் சேவை பொதுமக்கள் மற்றும் கம்பிவட செய்குநர்களின் நலனுக்காககவும் அரசாங்கம் ஏர்படுததப்பட்டுள்ள அமைப்பு ஆகும். இந்த நிறுவனம் சுமார் 1200 உள்ளூர் தொலைககட்சி நிருவனங்களுக்கு ஒலிபரப்புவதற்கான ஒதுக்கீடு உத்தரவுகளை பிறப்பித்துள்ளது, அவற்றில் சுமார் 800 தனியார் உள்ளூர் அலைவரிசைகள் தற்போது ஒளிபரப்பு செய்யப்படுகிறது.
# தமிழ்நாடு அரசு கம்பிவட தொலைக்காட்சிக் கழகம்

## குறிப்பணி

குறைந்த சேவையில் உள்ள்ளூர் தொலைக்காட்சி அலைவரிசை வழங்குநர்கள் மூலமாக பொதுமக்களுக்கு உயர்தரமான தொலைக்காட்சி சேவைகளை வழங்குதல். மேலும் கம்பிவட தொலைக்காட்சி அலைவரிசைகளின் மூலமாக இணையதள சேவைகளை வழங்குதல். அலைமருவி இணைப்புகளை தவிர்த்து எண்மருவி இணைப்புகளை வழங்குதல். மின் சேவை மையங்களின் மூலமாக பொதுமக்களின் தேவைகளை நிவர்த்தி செய்தல் போன்றவைகளாகும்.
# தமிழ்நாடு அரசு கம்பிவட தொலைக்காட்சிக் கழகம்

## நோக்கங்கள்

டிராயின் வரையின்படி அதிக மக்களை எண்ணருவி அலைவரிகளை பயன்படுத்தச் செய்தல். உள்ளூர் தொலைக்காட்சி செய்குநர்களை பதிவு செய்தல். தாலுகா அலுவலங்கள் மற்றும் மாவட்ட ஆட்சியர் அலுஅவலகங்களில் மின்னனு சேவை மயங்களை ஏற்படுத்துதலின் மூலமாக மக்களுக்குத் தேவைகளை மற்றும் குறைகளை பூர்த்தி செய்தல். அனைத்து வீட்டிற்கும் இணையதள சேவைகளை வழங்குதல்
# தமிழ்நாடு அரசு கம்பிவட தொலைக்காட்சிக் கழகம்

## டிஜிட்டல் மயமாக்கம்

அரசு கேபிள் டிவி நிறுவனத்திற்கு மத்திய அரசின் தகவல் ஒளிபரப்பு அமைச்சகம் சென்னை மாநகரத்தின் கட்டுப்பாட்டுடன் சேனல்களை வழங்கும் அமைப்பானது மக்களுக்கு பன்முனை அமைப்புகளை வழங்கும் உரிமம் வழங்கியுள்ளது. மத்திய அரசின் கம்பிவடத் தொலைக்காட்சி திருத்தச் சட்டம் 2011-ன்படி நாடு முழுவதும் 31.12.2014க்குள் கம்பிவட சேவைகள் நவீனமயமாக்கப்பட வேண்டும் எனத் தெரிவித்தது.
# தமிழ்நாடு அரசு கம்பிவட தொலைக்காட்சிக் கழகம்

## சர்ச்சை

2025 அக்டோபரில் அரசு கேபிள் நிறுவனத்திலிருந்து புதியதலைமுறை தொலைக்காட்சி நீக்கப்பட்டது கருத்துரிமைக்கு எதிரானது என்று சென்னை பத்திரிகையாளர் மன்றம் மற்றும் இதர கட்சித் தலைவர்கள் கருத்து தெரிவித்தனர்.
# செம்தேத் நசிர் காலம்

**செம்தேத் நசிர் காலம்** ( **Jemdet Nasr Period**) (கிமு 3100 — கிமு 2900) பண்டைய அண்மை கிழக்கின் கீழ் மெசொப்பொத்தேமியாவில், சுமேரிய நகரமான செம்தேத் நசிர் நகரத்தில், (தற்கால தெற்கு ஈராக்கில்) கிமு 3100 முதல் கிமு 2900 வரை காணப்பட்ட ஒரு தொல்பொருள் பண்பாடுக் காலம் ஆகும். செம்தேத் நசிர் தொல்லியல் மேட்டின் பெயரால் இதற்கு செம்தேத் நசிர் காலம் எனப்பெயரிடப்பட்டது. செம்தேத் நசிர் காலத்திற்குப் பின்னர் உரூக் காலமும், அதன் பின்னர் மெசொப்பொத்தேமியாவின் துவக்க வம்சங்களின் காலமும் துவங்கியது.
# செம்தேத் நசிர் காலம்

## வரலாற்று ஆய்வுகள்

1900 ஆண்டுகளில் ஆப்பெழுத்துகளில் சுமேரிய மொழியில் எழுதப்பட்ட 36 களிமண் பலகைகள் தொல்பொருட்கள் வணிகச் சந்தையில் விற்பனைக்கு வந்தது. 1903-இல் இப்பலகைகளை வாங்கிய செர்மானிய தொல்லியல் அறிஞர், இப்பலகைகளின் செய்திகளை ஆய்ந்து, இவைகள் செம்தேத் நசிர் தொல்லியல் களத்தைச் சேர்ந்தது என முடிவு செய்து, 1926-இல் செம்தேத் நசிர் தொல்லியல் மேட்டை அகழ்வாய்வு செய்தார். அகழாய்வின் போது களிமண் செங்கற் கட்டிடத்தில் துவக்க கால ஆப்பெழுத்துகளில் எழுதப்பட்ட 150 முதல் 180 களிமண் பலகைகளை கண்டெடுத்தார்.  
செம்தேத் நசிர் அகழாய்வுகளின் மூலம் 1930-இல் உரூக் மற்றும் உபைதுகள் காலம் வரையறுக்கப்பட்டது.  
அகழாய்வு முடிவுகளின்படி, செம்தேத் நசிர் காலத்திற்குப் பின் மெசொப்பத்தோமியாவில் உரூக் காலமும், அதன் பின்னர் துவக்க வம்சத்தவர்களின் காலமும் கணிக்கப்பட்டது.
செம்தேத் நசிர் தொல்லியல் அகழ்வாய்வுக்குப் பின்னர் நடு மெசொப்பொத்தோமியாவில் அபு சலாபிக், சிருப்பக், கபாஜா, நிப்பூர், உக்கியர், ஊர் மற்றும் உரூக் ஆகிய தொல்லியல் களங்கள் அகழாய்வு செய்யப்பட்டது.
# செம்தேத் நசிர் காலம்

## காலமும், காலவரிசையும்

பழைய அறிவியல் கணக்குப்படி, செம்தேத் நசிர் தொல்லியல் பண்பாட்டுக் காலத்தை கிமு 3,200 - கிமு 3,000 என வறையறை செய்தனர். நவீன அறிவியல் கருவிகளின் துணையுடன் செய்யப்பட்ட ஆய்வில் செம்தேத் நசிர் பண்பாட்டு காலம் கிமு 3,100–2,900 காலத்தியது என கண்டறிந்துள்ளனர்.  
செம்தேத் நசிர் தொல்லியல் பண்பாட்டின் சமகாலத்தியது என மேல் மெசொப்பொத்தேமியாவின் ஐந்தாம் நினிவே, கீழ் மெசொப்பொத்தேமியாவின் உரூக் மற்றும் ஆதி ஈலாம் தொல்லியல் பண்பாட்டுகளை தொல்லியல் அறிஞர்கள் குறிப்பிடுவர்.  
செய்யப்பட்ட செம்தேத் நசிர் பண்பாட்டுக் காலத்திய உருளை வடிவ முத்திரை, கபாஜா தொல்லியல் களம், ஈராக்]]
களுடன் கூடிய செம்தேத் நசிர் (கிமு 3100 - 2700) காலத்திய இரட்டைக் கல் சிற்பங்கள்]]
# செம்தேத் நசிர் காலம்

## செம்தேத் நசிர் பண்பாட்டுக் காலத்திய சமுதாயம்

நகரத்திலிருந்து கண்டெடுக்கப்பட்ட களிமண் பலகைகள், செம்தேத் நசிர் காலத்தியது (கிமு 3100–2900)]]  
செம்தேத் நசிர் தொல்லியல் களத்தில் கண்டெடுக்கப்பட்ட மையப்படுத்தப்பட்ட கட்டிடங்கள், ஆப்பெழுத்து களிமண் பலகைகள், உருளை வடிவ முத்திரைகள் மூலம் செம்தேத் நசிர் பண்பாடு சிறந்து விளங்கியதென்றும், இங்கு நீர் பாசான வடிகால்கள், வேளாண்மை, கைவினைத் தொழில்கள், பழத்தோட்டங்கள் மூலம்அ பொருளாதாரம் சிறந்து விளங்கியது என அறியப்படுகிறது. மேலும் மக்கள் ஆடு - மாடுகளை மேய்க்கும் தொழிலும் சிறந்து விளங்கியுள்ளது. வணிகம் சிறிய அளவில் நடந்துள்ளதற்கு, இத்தொல்லியல் களத்தில் அழகிய நவரத்தின மணிகள் செம்சேத் நசிர் முத்திரைகள் மூலம் ஊர், உரூக் மற்றும் லார்சா நகரங்கள் குறித்து அறிய அறியமுடிகிறது.
# செம்தேத் நசிர் காலம்

## இதனையும் காண்க

- பண்டைய அண்மை கிழக்கு
- உரூக் பண்பாடு
- கிஷ்
- அசுன்னா பண்பாடு
- ஹலாப் பண்பாடு
- உபைது பண்பாடு
- மெசொப்பொத்தேமியாவின் துவக்க வம்ச காலம்
# ரப்திசாகர் விரைவு இரயில்

**ரப்திசாகர் விரைவு இரயில்** (*Raptisagar Express*) இந்தியாவில் ஓடும் ஓர் அதிவிரைவு இரயில் ஆகும். இது திருவனந்தபுரம் மத்திய இரயில் நிலையம் / எர்ணாகுளம் சந்திப்பு மற்றும் இந்தியாவின் கோரக்பூர் / பரவுனி சந்திப்புகளுக்கு இடையே வாரத்திற்கு மூன்று நாட்கள் இயங்குகிறது. கொல்லம், ஆலப்புழை, கொச்சி, திருச்சூர், பாலக்காடு, கோயம்புத்தூர், திருப்பூர், ஈரோடு, சேலம், சென்னை மத்திய,தொடர் வண்டி நிலையம் சிசயவாடா},கம்மம், வாரங்கல், ராமகுண்டம் , நாக்பூர், போபால், ஜான்சி, கான்பூர், லக்னோ, கோண்டா மற்றும் பாசுட்டி முதலிய நகரங்களின் வழியாக ரப்தி சாகர் இரயில் ஓடுகிறது. இந்திய இரயில்வேயின் வடகிழக்கு தொடருந்து மண்டலம் (இந்தியா)}வடகிழக்குத் தொடருந்து மண்டலம்]]/கிழக்கு மத்திய தொடருந்து மண்டலம் ஆகிய இரயில்வே மண்டலங்கள் இந்த அதிவிரைவு இரயிலை இயக்குகின்றன.
# ரப்திசாகர் விரைவு இரயில்

## பெயர்க் காரணம்

அரேபிய கடலுக்கு அருகில் அமைந்துள்ள திருவனந்தபுரம் / கொச்சின் நகரங்களையும், ரப்தி நதி ஓடும் இடத்திலிருந்து கோரக்பூர் / பரவு னி ஆகிய நகரங்களையும் இந்த இரயில் இணைக்கிறது என்பதால் இந்த விரைவு இரயிலுக்கு "ரப்தி சாகர்" என்ற பெயர் கொடுக்கப்பட்டுள்ளது.
# ரப்திசாகர் விரைவு இரயில்

## இரயில் பெட்டிகள் விவரம்

ரப்தி சாகர் விரைவு இரயிலில் மொத்தம் 24 இரயில் பெட்டிகள் இணைக்கப்பட்டுள்ளன. இவற்றில் இரண்டாம் வகுப்பு ஏசி மற்றும் மூன்றாம் வகுப்பு ஏசி பெட்டிகளும் குளிரூட்டப்பட்டு வருகின்றன.
# ரப்திசாகர் விரைவு இரயில்

## ஓடும் நாட்கள்

கோரக்பூர் சந்திப்பிலிருந்து 12511 – என்ற எண்கொண்ட ரப்தி சாகர் அதிவிரைவு வண்டி ஒவ்வொரு ஞாயிறு, செவ்வாய், வெள்ளிக் கிழமைகளில் 6.35 மணி நேரத்திற்குப் புறப்படுகிறது. திருவனந்தபுரம் மத்திய இரயில்நிலையத்தை மூன்றாவது நாள் 17.20 மணிக்குச் சென்று சேர்கிறது.  
12512 – என்ற எண்ணுடன் திருவனந்தபுரம் மத்திய இரயில் நிலையத்திலிருந்து புறப்படும் ரப்தி சாகர் அதி விரைவு இரயில் து ஒவ்வொரு ஞாயிறு., செவ்வாய் மற்றும் புதன்கிழமைகளில் மாலை 6:15 மணிக்குப் புறப்பட்டு, கோரக்பூர் சந்திப்பு இரயில் நிலையத்தை 3 ஆம் நாள் பிற்பகல் 15:20 மணிக்கு வந்தடைகிறது.  
சென்னை மத்திய இரயில் நிலையம் வந்தபின் திரும்பிச் செல்கிறது.
| LOCO | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| இயந்திரம் | எசு.எல்.ஆர் | பொது | பொது | பொது | எசு 1 | எசு 2 | எசு 3 | எசு 4 | எசு 5 | எசு 6 | எசு 7 | எசு 8 | எசு 9 | எசு 10 | எசு 11 | உணவு | பி1 | பி2 | ஏ1 | எச் ஏ1 | பொது | பொது | [பொது | எசு.எல்.ஆர் |
# ரப்திசாகர் விரைவு இரயில்

## அட்டவணை

ரப்தி சாகர் அதிவிரைவு இரயில் 12512 என்ற எண்ணுடன் திருவனந்தபுரம் மத்திய இரயில் நிலையத்திலிருந்து செவ்வாய்க்கிழமை, புதன் மற்றும் ஞாயிற்றுக் கிழமைகளில் காலை 6.15 மணிக்குப் புறப்பட்டு 3 வது நாள் மாலை 3.10 மணிக்கு கோரக்பூர் சந்திப்பை அடைகிறது. இதேபோல 12522 என்ற எண்ணுடன் வெள்ளிக்கிழமைகளில் எர்ணாகுளத்திலிருந்து புறப்படும் ரப்தி சாகர் விரைவு இரயில் மூன்றாவது நாள் இரவு 23.10 மணிக்குப் பரவுனி சந்திப்பை அடைகிறது.
12511 என்ற எண்ணுடன் எதிர் வழியில் திரும்பும் இரயில் கோரக்பூர் / பரவுனியில் இருந்து வியாழக்கிழமை, வெள்ளி மற்றும் ஞாயிற்றுக் கிழமைகளில் காலை 6.35 மணிக்குப் புறப்பட்டு 3 வது நாளில் மாலை 5.15 மணிக்குத் திருவனந்தபுரம் மத்திய இரயில் நிலையத்தை அடைகிறது. இதேபோல 12521 என்ற எண்ணுடன் திங்கள் கிழமை இரவு 22.50 மணிக்குப் பரவுனி சந்திப்பிலிருந்து புறப்படும் அதிவிரைவு நான்காம் நாள் 13 மணிக்கு எர்ணாகுளத்தை வந்தடைகிறது. ரப்திசாகர் அதிவிரைவு இரயில் அதன் பயணத்தின் போது மணிக்குச் சுமார் 58 கிலோமீட்டர் வேகத்தில் பயணிக்கிறது.
# வழிபாட்டு மரபு

நவீன ஆங்கிலத்தில், **வழிபாட்டு மரபு** என்ற சொல் வழக்கத்திற்கு மாறான, ஆன்மீகரீதியான, அல்லது தத்துவ நம்பிக்கைகள் அல்லது ஒரு குறிப்பிட்ட ஆளுமையைச் சார்ந்த, குறிக்கோள் அல்லது இலக்கைக் கொண்டு வரையறுக்கப்பட்ட ஒரு சமூகக் குழுவைக் குறிக்க பயன்படுத்தப்படுகிறது, இந்த வார்த்தை தரக்கூடிய பொருள் சர்ச்சைக்குரியதாகவே உள்ளது. மற்றும் இது பிரபலமான கலாச்சாரம் மற்றும் கல்விப்புலம் ஆகிய இரண்டிலும் மாறுபட்ட வரையறைகளைக் கொண்டுள்ளது. மேலும் இது பல ஆய்வுத் துறைகளில் உள்ள அறிஞர்களிடையே தொடர்ந்து வாதத்திற்குரிய மூலமாகவும் இருந்து வருகிறது. இது வழக்கமாக ஒரு சமூகக்குழுவை குறைத்து மதிப்பிடக்கூடிய, இழிவுபடுத்தக்கூடிய சொல்லாகவே கருதப்படுகிறது.  
மத இயக்கங்களின் சமூகவியல் வகைப்பாடுகளில், ஒரு **வழிபாட்டு முறை** என்பது சமூக ரீதியாக மாறுபட்ட அல்லது புதுமையான நம்பிக்கைகள் மற்றும் நடைமுறைகளைக் கொண்ட ஒரு சமூகக் குழுவாகும், இது பெரும்பாலும் தெளிவாக இல்லை என்றாலும். பிற ஆராய்ச்சியாளர்கள் வழிபாட்டு முறைகளின் குறைவான ஒழுங்கமைக்கப்பட்ட காட்சியை முன்வைக்கிறார்கள், அவை புதுமையான நம்பிக்கைகள் மற்றும் நடைமுறைகளைச் சுற்றி தன்னிச்சையாக எழுகின்றன என்றும் கூறுகின்றனர். வழிபாட்டு மரபுக்குழுக்கள் என்பவை ஒரு சில உறுப்பினர்களைக் கொண்ட உள்ளூர் குழுக்களிலிருந்து தொடங்கி மில்லியன் எண்ணிக்கையிலான சர்வதேச அமைப்புகள் வரை என்ற வரையறைக்குள் வருகின்றன  
வழிபாட்டுமரபுக்குழு என்ற வார்த்தையின் பழைய பொருளானது - வேறு ஒரு கட்டுரையில் உள்ளடக்கப்பட்டவாறு - அவர்களின் கலாச்சாரத்திற்குள் மரபுரீதியான மற்றும் ஒரு குறிப்பிட்ட நபருடன் மற்றும் பெரும்பாலும் ஒரு குறிப்பிட்ட இடத்துடன் தொடர்புடைய ஆன்மீகரீதியான மற்றும் பக்திசார்ந்த நடைமுறைகளின் தொகுப்பாகும்.  
1930 களில் தொடங்கி, வழிபாட்டு மரபுக் குழுக்களானவை மத நடத்தை தொடர்பான பின்னணியில் சமூகவியல் ஆய்வின் நோக்கமாக மாறியது. 1940 களில் இருந்து கிறிஸ்தவ எதிர்ப்பு எதிர் இயக்கமானது சில பிரிவுகள் மற்றும் புதிய ஆன்மீக இயக்கங்களை அவர்களின் கிறித்துவமல்லாத, மரபுக்கு மாறான நம்பிக்கைகளின் காரணமாக அவற்றை வழிபாட்டு மரபுக்குழுக்கள் என்று முத்திரை குத்தியது.மதச்சார்பற்ற, வழிபாட்டு மரபுக்குழு எதிர்ப்பு இயக்கமானது 1970 களில் தொடங்கியது. இந்த இயக்கமானது, சில குறிப்பிட்ட குழுக்களை அக்குழுக்களின் உறுப்பினர்கள் சிலரால் நிகழ்த்தப்பட்ட வன்முறைச் செயல்களுக்கு எதிர்வினையாற்றும் வகையில் எதிர்த்தது. வழிபாட்டு மரபுக்குழுக்கள் எதிர்ப்பு இயக்கத்தால் நிகழ்த்தப்பட்ட சில கோரிக்கைகள் மற்றும் செயல்கள் கல்வியாளர்கள் மற்றும் புதிய ஊடகங்களால் விவாதத்திற்குட்படுத்தப்பட்டது பொதுவெளியில் முரண்களுக்கு வித்திட்டது.  
"புதிய மத இயக்கம்" என்பது 1800 களின் மத்தியில் தோன்றிய மதங்களைக் குறிக்கிறது. அவற்றில் பெரும்பாலானவை வழிபாட்டு மரபுக் குழுக்களாகவே கருதப்பட்டன.  
சர்வசங்கார நாள் வழிபாட்டு மரபு சமூகக்குழு, ஆளுமை வழிபாட்டு மரபு சமூகக்குழு, நிறப்பாகுபாட்டு வழிபாட்டு மரபு சமூகக்குழு, பலதாரமண சமூகக்குழு, தீவிரவாத சமூகக்குழு போன்றவை வழிபாட்டு மரபு சமூகக்குழுக்களின் துணைப்பிரிவுகளாகும்.
# வழிபாட்டு மரபு

## வரையறை

ஆங்கிலம் பேசும் உலகில் "வழிபாட்டு முறை" என்ற சொல் பெரும்பாலும், இழிவான உட்பொருளைக் கொண்டுள்ளது. இது எப்போதுமே சர்ச்சைக்குரியதாக இருந்துள்ளது. ஏனெனில், இந்த வார்த்தையானது ஒரு அகவயத்தன்மை உடைய, மாறுபட்ட கோட்பாடுகள் அல்லது நடைமுறைகளைக் கொண்ட குழுக்களுக்கு எதிரான தாக்குதலாகப் பயன்படுத்தப்படும் வார்த்தையாக இருந்துள்ளது. 1970 களில், மதச்சார்பற்ற வழிபாட்டு எதிர்ப்பு இயக்கங்களின் எழுச்சியுடன், அறிஞர்கள் (ஆனால் பொது மக்கள் அல்ல) "வழிபாட்டு மரபு" என்ற வார்த்தையை கைவிடத் தொடங்கினர். ஆக்ஸ்போர்டு மத இயக்கங்களின் கையேட்டின்படி, வருகின்ற பத்தாண்டின் முடிவில், 'புதிய மதங்கள்' என்ற சொல், தேவாலயத்தின் அடையாளச்சீட்டின் கீழ் எளிதில் பொருந்தாத மீதமுள்ள குழுக்கள் அனைத்தையும் விவரிக்க 'வழிபாட்டு மரபு சமூகக்குழு' என்ற வார்த்தையானது பயன்படுத்தப்படும் என்கிறது.
# சென்னை இரயில் அருங்காட்சியகம்

**சென்னை இரயில் அருங்காட்சியகம்** (*Chennai Rail Museum)* என்பது இந்தியாவின் தமிழ்நாட்டிலுள்ள சென்னையில் அமைந்துள்ள ஓர் இரயில் அருங்காட்சியகமாகும். பெரம்பூரிலுள்ள இரயில்பெட்டி இணைப்புத் தொழிற்சாலைக்கு அருகிலுள்ள ஒருங்கிணைந்த பயிற்சியாளர் தொழிற்சாலையின் அலங்காரப் பிரிவில் இந்த அருங்காட்சியகம் அமைந்துள்ளது. சென்னை இரயில் அருங்காட்சியகம் அருங்காட்சியகம் 2002 ஆம் ஆண்டு ஏப்ரல் மாதம் 16 ஆம் தேதி ஆரம்பிக்கப்பட்டது. இது 6.25 ஏக்கர் (2.53 எக்டேர்) பரப்பளவு கொண்டதாகும். அருங்காட்சியகத்தில் தொழில்நுட்ப மற்றும் பாரம்பரிய கண்காட்சிகள் உள்ளன. இதில் பிரித்தானிய இந்தியப் பேரரசு காலத்தில் பயன்படுத்திய நீராவிப்பொறி காட்சிக்கு வைக்கப்பட்டுள்ளது. பழைய ஊட்டி இரயில்கள் போன்றவை வைக்கப்பட்டுள்ளன. இந்திய இரயில்வேயில் காணப்படுகின்ற பழைய மாதிரிகளில் பெரும்பாலானவை வடக்கு பிரித்தானியாவின் பொறியியல் நிறுவனத்தால் தயாரிக்கப்பட்டவையாகும். இந்த சேகரிப்பில் சில இரயில்கள் பல நூற்றாண்டுகளுக்கும் மேலானவையாக உள்ளன. பொம்மை-இரயில் சவாரி வசதியும் இங்கு அமைக்கப்பட்டுள்ளது. மேலும் புதுப்பிக்கப்பட்ட உட்புற கலைக்கூடம் பொதுமக்களுக்காக திறக்கப்பட்டுள்ளது. இந்த அருங்காட்சியகத்தை இரயில்பெட்டி இணைப்புத் தொழிற்சாலை நிர்வகித்தும் பராமரித்தும் வருகிறது.
# சென்னை இரயில் அருங்காட்சியகம்

## வரலாறு

மண்டல இரயில் அருங்காட்சியகம் 2002 ஆண்டு மார்ச்சு மாதத்தில் நிறுவப்பட்டது. இரயில்வே வாரியம் அருங்காட்சியக வளர்ச்சியில் வலுவான அக்கறை கொண்டிருந்தது. அதனால் கொல்கத்தா மற்றும் புனேவின் இரயில்பெட்டி இணைப்புத் தொழிற்சாலைகளுக்கு ஒரு மாதிரியாக இருக்குமாறு சென்னை அருங்காட்சியகம் அமைக்கப்பட்டது. முதன்முதலில் 1993-94 ஆம் ஆண்டில் இரயில்வே வாரிய செயலாளர் மற்றும் இரயில்பெட்டி இணைப்புத் தொழிற்சாலையின் பொது மேலாளரின் ஆலோசனையின் பேரில் திட்டம் முன்மொழியப்பட்டது. அதைத் தொடர்ந்து அருங்காட்சியகத்தின் எதிர்கால இயக்குநருக்கும் இரயில்பெட்டி இணைப்புத் தொழிற்சாலை இரயில்வே அமைச்சர் நித்தீசு குமாரால் 2002 ஆம் ஆண்டு மார்ச் 31ஆம் தேதி திறந்து வைக்கப்பட்டது. அவ்வாண்டே ஏப்ரல் மாதம் 16 ஆம் தேதி இது பொதுமக்களுக்காகத் திறக்கப்பட்டது. 2016ஆம் ஆண்டு ஆகத்து 22 ஆம் நாள் 377 வது சென்னை தினத்தை நினைவுகூறும் வகையில் ஆர்.ஆர்.எம் சென்னை இரயில் அருங்காட்சியகம் என மறுபெயரிடப்பட்டது. புதுப்பிக்கப்பட்ட அருங்காட்சியகம், புதிய கலைகாட்சியகங்கள், கலைஞர் மணியம் செல்வன் மற்றும் ஐ.சி.எஃப் பொது மேலாளர் எசு.மணி முன்னிலையில் பத்ம பூசண் விருது பெற்ற பத்மா சுப்ரமண்யம் அவர்களால் 2016 ஆம் ஆண்டு அக்டோபர் மாதம் 2 ஆம் தேதி திறந்துவைக்கப்பட்டது.
.
# சென்னை இரயில் அருங்காட்சியகம்

## கண்ணோட்டம்

அருங்காட்சியகத்தில் 6.5 ஏக்கர் (2.6 எக்டேர்) பரப்பளவில் இரண்டு காட்சியகங்கள் உள்ளன, 19 ஆம் நூற்றாண்டின் பல வெளிப்புற பாரம்பரிய கண்காட்சிகள் மற்றும் பொம்மை ரயில் மற்றும் விளையாட்டு மைதானம் பார்வையாளர்களைக் கவரும் வகையில் அமைந்துள்ளது. இதன் சேகரிப்பில் உட்புற மற்றும் வெளிப்புற கண்காட்சிகள் உள்ளன. உட்புற காட்சியகங்களில் இரயில்பெட்டி இணைப்புத் தொழிற்சாலை மற்றும் இந்திய இரயில்வேயின் ஆரம்ப ஆண்டுகளை விவரிக்கும் புகைப்படங்கள் உள்ளன. இந்த அருங்காட்சியகத்தில் இரயில்களின் வேலை மாதிரிகள் மற்றும் அரிதான பிரித்தானியா கால கலைப்பொருட்கள இடம்பெற்றுள்ளன. அருங்காட்சியகம் இரண்டாவது தசாப்தத்திற்கான புதிய கண்காட்சிகளின் இருப்பிடமாக அமையும். மகாத்மா காந்தி பயணம் செய்த ஒரு இரயில்பெட்டியும் இங்கு இடம்பெற்றுள்ளன. 1895 ஆம் ஆண்டு சான் பிளவரால் உருவாக்கப்பட்ட மாதிரி நீராவி உழவு இயந்திம் இங்கு காட்சிபடுத்தப்பட்டுள்ளது. 1860 ஆம் ஆண்டுகளில் இருந்த இருதளப் பெட்டிகளும் காட்சிக்கு வைக்கப்பட்டுள்ளன. மாதிரிகளை ஆய்வு செய்யும் கார், ஆர்.ஏ. 30 மெட்ரோபொலிட்டன் பெட்டி மற்றும் இந்நிறுவனத் தயாரிப்புகள், கிரேன் எர்குலசு என்ற அவசர நிவாரணத்திற்கு பயன்படுத்தப்படுபவை மற்றும் சொகுசு பெட்டிகள் போன்றவை அருங்காட்சியகத்தின் அனைத்து பார்வையாளர்களும் அணுகக்கூடிய வகையில் அமைக்கப்பட்டுள்ளன.  
அருங்காட்சியகத்தின் கண்காட்சிகளில் உலகெங்கிலும் உள்ள அதிவேக ரயில்களின் சுவரொட்டிகள், இந்திய இரயில்வேயின் வரலாறு மற்றும் இலங்கை, பிலிப்பீன்சு, வியட்நாம் மற்றும் சாம்பியாவிற்காக தயாரிக்கப்பட்ட பெட்டிகளின் மாதிரிகள் ஆகியவை ஒன்றிணைக்கப்பட்டுள்ளன. மேலும் மும்பை புறநகர் இரயில் வலைப்பின்னல் பெட்டிகளும், இந்தியாவின் பழைய இரயில் வரைபடங்கள், நூற்றாண்டு பழமையான கடிகாரங்கள் மற்றும் டீசல்-நீராவிபொறி இயந்திரங்களின் தொகுதிகள் உள்ளிட்டவையும் இதில் அடங்கும். அவர்களில் முதன்மையாக மாணவர்களும் மற்றும் உள்ளூர்வாசிகளும் அடங்குவார்கள். 2012 ஆண்டில் 10 வது ஆண்டு விழாவின் போது, அருங்காட்சியகம் விரிவாக்க திட்டங்களை அறிவித்தது. 2017 ஆண்டில் ஆகத்து மாதம் மட்டும் சுமார் 14,792 பேர் இந்த அருங்காட்சியகத்தைப் பார்வையிட்டனர். மேலும் 2016 ஆம் ஆண்டு ஆகத்து மாதத்தில் 10,809 பார்வையாளர்கள் வந்திருந்தனர்.
# சென்னை இரயில் அருங்காட்சியகம்

## உணவகம்

அருங்காட்சியகத்தில் 2018 ஆம் ஆண்டு ஆகத்து 31 ஆம் தேதி அன்று ஒரு இரயில் பெட்டிக்குள் உணவகம் திறக்கப்பட்டது. குளிரூட்டப்பட்ட சென்னை விரைவுவண்டி உணவகம் ஐ.சி.எஃப் வழங்கிய ஓர் இரயிலில் இருந்தது. போபாலில் இது போன்ற இரண்டாவது உணவகம் திறக்கப்பட்டது. இந்த உணவகத்தில் சீன உணவு வட மற்றும் தென்னிந்திய உணவு வகைகளை வழங்குகிறது.  
பெட்டியின் நுழைவாயிலுக்கு செல்லும் பகுதி இரயில்வே தளத்தை ஒத்ததாக வடிவமைக்கப்பட்டுள்ளது. இந்த உணவகத்தில் 64 பேர் ஒரே நேரத்தில் மேசைகளில் அமர வைக்க முடியும். பெட்டிகளின் உட்புறம் மகாராசாக்களின் விரைவுவண்டி போலவும் டெக்கான் ஒடிசி போலவும் வடிவமைக்கப்பட்டுள்ளது. அதன் அருகிலுள்ள சமையலறை ஒரு மறுபயன்பாட்டு கப்பல் கொள்கலனாகும். பெட்டியின் வெளிப்புறமானது அசுமா மேனன் மற்றும் கலைஞர் குழுவினரால் வரையப்பட்டது.
# சென்னை இரயில் அருங்காட்சியகம்

## திரையரங்கு

அருங்காட்சியகத்தில், 2018 ஆம் ஆண்டு ஆகத்து 15 ஆம் நாளன்று ஒரு சிறிய, குளிரூட்டப்பட்ட திரையரங்கு ஆரம்பிக்கப்பட்டது. திரையரங்கில் 90 பேர் அமரக் கூடிய வசதி உள்ளது. அருங்காட்சியக பார்வையாளர்களுக்கு ஐ.சி.எஃப் மற்றும் இந்திய இரயில்வே பற்றிய திரைப்படங்களைக் காண்பிக்கும் வகையில் வடிவமைக்கப்பட்டுள்ளது.
# கொட்டில்

வகைமை அமைப்பு, சிவப்பு நிறப்பூச்சுடன்]]  
பெண்கள் கையினால் இயக்கும் தூற்றும் இயந்திரம், கதிரடிக்கும் களத்தில். 1894 கிளவ்டலி இலெபடேவின் ஓவியம்- கதிரடிக்கும் தரை(Гумно).]]  
**கொட்டில்** *(Barn)* என்பது பண்ணை ஒன்றில் பல்வேறு நோக்கங்களுக்காகப் பயன்படும் வேளாண்மைக் கட்டிடமாகும். வட அமெரிக்காவில் கொட்டில் அல்லது கொட்டகை என்பது [[கால்நடை வளர்ப்பு|கால்நடை] , குதிரை வளர்ப்பு, கருவிகள், தீவனம் ஆகியவற்றைப் பேணிக் காக்கும் இடமாகும். மக்களை தங்கவைக்கும் இடமும் கொட்டில் எனும் பெயரால் அழைக்கப்படுவதுண்டு. பயன் அடிப்படையில் கொட்டில் எனும் சொல், புகையிலை கொட்டில், பசு மாட்டுக் கொட்டில், ஆட்டுக் கொட்டில், என வழங்கப்படுகின்றது.
# கொட்டில்

## வரலாறு

தற்காலக் கொட்டில்கள் பெரும்பாலும் மூன்று இடைகழிகளாலான இடைக்காலத்தில் உருவாக்கப்பட்டவை. இவை பன்னசாலைகள் எனப்பட்டன. இது படிப்படியாக 12ஆம் நூற்றாண்டு கட்டிடக் கலை மரபினுள் புகுந்தது. பின்னர் மண்டபங்கள், திருச்சபைகள் அமைப்பதில் பயன்பட்டது. 15 ஆம் நூற்றாண்டில் பல்லாயிரக் கணக்கான பாரிய கொட்டில்கள் மேற்கு ஐரோப்பாவில் காணப்பட்டன. காலப்போக்கில் இந்த கட்டிட முறைமை எளிய ஊரகக் கட்டிடங்களிலும் பின்பற்றப்பட்டன. இடைகழிக் கொட்டில்கள் பெரிய நுழைவாயிலையும், தாழ்வாரத்தையும் கொண்டது.  
தமிழ்நாட்டில் பண்டைய காலத்தில் இத்தகைய கொட்டில்கள் இருந்தமையை பட்டினப்பாலை எனும் பத்துப் பாட்டு நூலால் அறிய முடிகின்றது. அவை கரும்பில் இருந்து சாறு காய்ச்சும் கொட்டில்களாகக் கூறப்படுகின்றன  
கொட்டில்களின் முதன்மை வகைகள்: பாரிய கொட்டில்கள்-பக்க வாயிலைக் கொண்டவை, செறிவான கொட்டகை- நடுவிலே வாயிலைக் கொண்டது, சிறிய கொட்டகை- மாறும் வாயிலைக் கொண்டது. பின் கூறப்பட்ட வகை கிழக்கு ஐரோப்பாவில் பரவலாகக் காணப்படுகின்றது.கற்சுவர்கள் பயன்பட்டதும் கொட்டில்களின் பயன்பாடு வழக்கொழிந்து போயிற்று.
# கொட்டில்

## கட்டுமானம்

ஐக்கிய அமெரிக்காவில் பண்டைய கொட்டில்கள் பண்ணையில் வெட்டப்பட்ட மரங்களினால் அமைக்கப்பட்டன. கற்களால் ஆன கொட்டில்கள் கற்கள் மலிவாகக் கிடைக்கும் இடங்களில் கட்டப்பட்டன. 19ஆம் நூற்றாண்டின் நடுப்பகுதி முதல் இறுதிப் பகுதியில் மரச் சட்டகங்களுக்குப் பதிலாக வளை, கைம்மரம், குறுக்குவளை என்பன அறிமுகமானதால் மரத்தின் தேவை குறைந்தது. மரங்களின் பொருத்துக்கள் செய்வதற்கு பொருத்துமுளைகளுக்குப் பதிலாக ஆணிகள் பயன்பட்டன. பண்ணைகள் எந்திரமயமாதல், போக்குவரத்து உட்கட்டமைப்பு வளர்ச்சி, புதிய தொழில்நுட்பம் ஆகியவை காரணமாக கொட்டில்களின் வாயில்கள் அகலமாயின. பைஞ்சுதைப் பாளங்கள் 20 ஆம் நூற்றாண்டில் பெரிதும் பயன்பாட்டிற்கு வந்தன.  
தற்காலக் கொட்டில்கள் உருக்கினால் அமைக்கப்படுகின்றன. 1900 முதல் 1940 வரை, பல பாரிய பால் பண்ணைக் கொட்டில்கள் இவ்வாறு அமைக்கப்பட்டன. இவை பேரளவு வைக்கோலைத் தேக்கிவைக்கும் வகையில் இறவாணக் கூரைகளைக் கொண்டு அமைக்கப்பட்டன. இதுவே பின்னாளில் பண்ணைக் கொட்டில்களின் ஏற்றுக் கொள்ளப்பட்ட வடிவம் ஆகியது.
# கொட்டில்

## பயன்கள்

பழைய வட அமெரிக்கக் கொட்டில்களில் மேல் தளம் வைக்கோல், கூலம் ஆகியவற்றைத் தேக்கிவைக்கப் பயன்பட்டது. மேலே திறந்த நிலையில் வைக்கோல் பரண்கள் அமைக்கப்படுவதுண்டு. சிறைப்படுத்தும் கதவினூடாக படிப்படியாக கீழிறங்கும் வைக்கோலினை விலங்குகள் உண்ணும்.  
இங்கிலாந்தில் பண்ணை வீட்டுக்கு அருகில் கொட்டில்கள் அமைக்கப்படுவது வழக்கமாக உள்லது. வேலையாட்கள் ஓய்வெடுப்பதற்கும் இது பயன்படும். இலங்கை, இந்தியா போன்ற நாடுகளிலும் இத்தகைய பண்ணையை ஒட்டிய ஓய்வெடுக்கும் கொட்டில்கள் , அறுவடைப் பொருட்களைத் தேக்கும் கொட்டில்களை காணலாம்.  
சமூக ஒன்றுகூடல்களுக்கும் கொட்டில்கள் பயன்பட்டு வந்துள்ளன. திரைப்பட, நாடகக் கொட்டில்கள் இத்தகையவை.  
மக்கள் தற்காலிகமாக தங்க வைக்கப்படுவதற்கும் கொட்டில்கள் பயன்படுகின்றன.
# உயுகுர் ககானரசு

**உயுகுர் ககானரசு** (அல்லது **உயுகுர் பேரரசு** அல்லது **டோகுஸ் ஓகுஸ் நாடு**) என்பது எட்டாம் நூற்றாண்டின் நடுப்பகுதியிலிருந்து ஒன்பதாம் நூற்றாண்டின் நடுப்பகுதி வரை சுமார் ஒரு நூற்றாண்டுக்கு நிலைபெற்றிருந்த ஒரு துருக்கிய பேரரசு ஆகும்.
# உயுகுர் ககானரசு

## வரலாறு

### வளர்ச்சி

கி.பி. 657 இல் மேற்கு துருக்கிய ககானரசு சீனாவின் தாங் அரசமரபால் தோற்கடிக்கப்பட்டது. இத்தோல்விக்குப் பின்னர் உயுகுர்கள் தாங் அரசமரபின் பக்கம் இணைந்தனர். இதற்கு முன்னரே உயுகுர்கள் தாங் அரசமரபுடன் இணைந்து கி. பி. 627 இல் திபெத்தியர்கள் மற்றும் துருக்கியர்களுக்கு எதிராக போரிட்டபோது தாங் அரசமரபுடனான உறவுக்கு ஒரு விருப்பத்தை வெளிக்காட்டி உள்ளனர்.  
கி.பி. 742 இல் உயுகுர்கள், கர்லுக்குகள் மற்றும் பஸ்மைல்கள் இரண்டாவது துருக்கிய ககானரசிற்கு எதிராக கிளர்ந்தெழுந்தனர்.  
கி. பி. 744 இல் பஸ்மைல்கள் துருக்கிய தலைநகரான ஒடுகனை கைப்பற்றினர். ஆட்சி செய்த ஒஸ்மிஸ் ககானை கொன்றனர். பின்னர் அந்த வருடத்தில் பஸ்மைல்களுக்கு எதிராக உயுகுர்-கர்லுக் கூட்டணி ஏற்படுத்தப்பட்டு பஸ்மைல்கள் தோற்கடிக்கப்பட்டனர். பஸ்மைல்களின் ககான் கொல்லப்பட்டார். ஒரு மக்கள் குழுவாக பஸ்மைல்கள் இல்லாமலே போய்விட்டனர். உயுகுர்கள் மற்றும் கர்லுக்குகளுக்கு இடையிலான பகையானது பின்னர் கர்லுக்குகளை மேற்கு நோக்கி ஜெடிசு பகுதிக்கு இடம்பெயர வைத்தது. கர்லுக்குகள் டுர்கேஷ் மக்களுடன் பின்னர் சண்டையிட்டனர். டுர்கேஷ் மக்களை தோற்கடித்து 766 இல் அவர்களின் பகுதியை கைப்பற்றினர்.
# உயுகுர் ககானரசு

## வரலாறு

### பின்வந்தவர்கள்

உயுகுர் ககானரசை அழித்து அதன் பின்னர் எனிசை கிர்கிசுக்கள் எனும் இனத்தவர் ஆட்சிக்கு வந்தனர். அவர்கள் நுட்பமனவர்கள் கிடையாது. அவர்களுக்கு தாங்கள் வென்ற அரசை ஆட்சி செய்யும் எண்ணம் சிறிதளவே இருந்தது. கிழக்கில் பைகால் ஏரியில் இருந்து மேற்கில் இர்டிஷ் ஆறு வரை இருந்த நிலப் பகுதிகளை அவர்கள் தங்களது கட்டுப்பாட்டில் வைத்திருந்தனர். கிர்கிசுக்கள் தங்கள் பக்கம் இணைந்த குலுக் பகா என்ற உயுகுர் இனத்தை சேர்ந்தவரை ஒர்கோன் பள்ளத்தாக்கின் ஆட்சியாளராக நியமித்தனர். தாங் அரசமரபின் இசோங் பேரரசரின் ஆட்சியின் போது (860–873) தாங் மற்றும் கிர்கிசுக்களுக்கு இடையே 3 முறை தொடர்பு ஏற்பட்டதாக பதிவுகள் உள்ளன. ஆனால் அந்த தொடர்பு எந்த வகையிலானது என்பதைப் பற்றி தெளிவான தகவல்கள் இல்லை. கிர்கிசுக்களுடன் தொடர்பு ஏற்படுத்துவதில் எந்தவித பயனும் இல்லை என தாங் அரச மரபின் ஆட்சியாளர்கள் கருதினர். ஏனெனில் தாங் பிரிவினருக்கு உயுகுர்கள் ஒரு பிரச்சனையாக இல்லாமல் போய்விட்டனர். கி. பி. 890 இல் கிதான்கள் ஒர்கோன் பள்ளத்தாக்கைக் கிர்கிசுக்களிடமிருந்து கைப்பற்றினர். இதற்குப்பிறகு கிர்கிசுக்கள் எதிர்ப்பை காட்டியதாக எந்தவித பதிவுகளும் இல்லை.  
உயுகுர் ககானரசு வீழ்ந்த பிறகு உயுகுர்கள் தெற்கு நோக்கி இடம்பெயர்ந்தனர். அவர்கள் தற்கால கான்சுவுக்கு அருகில் கான்சு உயுகுர் இராச்சியம் மற்றும் தற்கால டர்பனுக்கு அருகில் கோச்சோ இராச்சியம் என்று அழைக்கப்பட்ட இரண்டு அரசுகளை நிறுவினர். கோச்சோ இராச்சிய உயுகுர்கள் புத்த மதத்தை தழுவினர். மஹ்முத் அல்-கஷ்காரி என்ற அறிஞரின் கூற்றுப்படி "சிறு மதத்தவர்களிலேயே வலிமையானவர்கள்" கோச்சோ உயுகுர்கள் தான். அதேநேரத்தில் கான்சு கான்சு 1030 களில் தாங்குடு மக்களால் வெல்லப்பட்டனர்.
# கசானா கட்டிட அருங்காட்சியகம், ஹைதராபாத்

**கசானா கட்டிட அருங்காட்சியகம்** இந்தியாவின் தெலுங்கானா மாநிலத்தில் ஹைதராபாத் நகரில் அமைந்துள்ள ஒரு அருங்காட்சியகம் ஆகும். இந்த அருங்காட்சியகத்தில் குதுப் ஷாஹி, பஹ்மானி மற்றும் ககாதியா வம்சங்களைச் சேர்ந்த நினைவுச்சின்னங்களின் சேகரிப்புகள் காட்சிப்படுத்தப்பட்டுள்ளன. இந்த அருங்காட்சியகம், 2018 ஆம் ஆண்டு நிலவரப்படி, சீல் வைக்கப்பட்டு பொதுமக்களின் பார்வைக்காக திறக்கப்படவில்லை.
# கசானா கட்டிட அருங்காட்சியகம், ஹைதராபாத்

## வரலாறு

இந்த கட்டிடம் கி.பி 1580 இல் குதுப் ஷாஹி மன்னர்களால் வீட்டு கஜானாக்கள் அல்லது கருவூலத்தினை அமைப்பதற்காக கட்டப்பட்டது. இது *கசானா கானா* என்ற பெயரில் கூட அழைக்கப்பட்டது. இந்த கட்டிடம் புதுப்பிக்கப்பட்டு 2013 ஆம் ஆண்டில் அருங்காட்சியகமாக மாற்றப்பட்டது. இது கோல்கொண்டா கோட்டையின் அருகே அமைந்துள்ளது.
# கசானா கட்டிட அருங்காட்சியகம், ஹைதராபாத்

## சேகரிப்புகள்

இந்த அருங்காட்சியகத்தில் பல்வேறு அகழ்வாராய்ச்சிகளில் கண்டுபிடிக்கப்பட்ட பல நூற்றாண்டுகள் பழமையான நினைவுச்சின்னங்கள் காட்சிப்படுத்தப்பட்டுள்ளன. மேலும், குதுப் ஷாஹி மன்னரின் 3,500 ஆயுதங்கள் உள்ளன. அண்டை பகுதிகளான சாளுக்கியா மற்றும் ககாட்டியா ஆகிய இடங்களைச் சேர்ந்த கல் சிற்பங்கள் மற்றும் பஹ்மானி இராச்சியத்தினைச் சேர்ந்த கலைப்பொருட்கள் ஆகியவையும் உள்ளன.  
பெயர் குறிப்பிடுவதுபோல், கசானா கட்டிடம் கசானா அல்லது புதையல் சேமிக்கப்பட்ட இடமாகக் கருதப்படுகிறது. அவ்வகையில் இவ்விடம் இப்ராஹிம் குதுப் ஷாஹியின் கருவூலமாகும். ஹைதராபாத்தில் உள்ள கோல்கொண்டா கோட்டைக்கு அருகில் அமைந்துள்ள இந்த கசானா கட்டிடமானது பிரதான சாலையில், ஃபதேஹ் தர்வாசாவிலிருந்து பாலா ஹிசார் சாலைக்கு செல்லும் வழியில் உள்ளது. கசானா கட்டிட அருங்காட்சியகம் என்று அழைக்கப்படுகிற அருங்காட்சியகத்திற்குள் நுழையும்போது, பார்வையிட வருகின்ற சுற்றுலாப் பயணிகள் குதுப் ஷாஹி வம்சத்தின் அரச கருவூலத்தைச் சார்ந்த பாதுகாப்பு அறைகளை காணும் வாய்ப்பு உள்ளது. பரவலாகக் காணப்படுகின்ற இஸ்லாமிய பாணியில் அமைந்த கட்டிடங்களைப் போல, கட்டிடத்தின் கிழக்குப் பகுதியில்அஷ்ரஃபி மசூதி மற்றும் சானி மசூதி (இப்ராஹிம் குதுப் ஷாஹி காலத்தில், கி.பி 1550 - கி.பி 1580 காலங்களில் கட்டப்பட்டன. கசானா கட்டிட அருங்காட்சியகத்திற்கு எதிரே அமைந்துள்ளது ஷாம் ஷீர் கோட்டா அமைந்துள்ளது. இப்ராஹிம் குதுப் ஷாவின் ஆட்சிக் காலத்தில், இந்த கட்டிடத்தில் அரச ஆயுதங்களும் ஆயுதங்களும் சேமிக்கப்பட்டன.  
இக் கட்டிடத்தின் நடுவில் ஒரு வளைவு காணப்படுகிறது. அருகில் இரண்டு அரங்குகள் உள்ளன. இந்த அரங்குகளின் கூரைகளை தாங்குகின்ற முறையில் வளைவு அமைக்கப்பட்டுள்ளது. அரங்குகளின் ஒரு சிறப்பு நோக்கம் குறிப்பிடத்தக்கதாக உள்ளது. இவை இராணுவத்தின் அரச கருவூலத்தின் களஞ்சியங்களைக் கொண்டுள்ளது. பல்வேறு அகழ்வாராய்ச்சிகளை மேற்கொண்டபோது கண்டுபிடிக்கப்பட்ட பல நூற்றாண்டு காலங்களைச் சேர்ந்த அரிய நாணயங்கள் முதல் பழமையான நினைவுச்சின்னங்கள் வரை உள்ளன. அவை இப்பகுதியின் வரலாற்றையும், பாரம்பரியத்தையையும் வெளிப்படுத்துவனாக உள்ளன. நிஜாம் மன்னர்களின் ஆட்சி மாறி, ஜனநாயக அரசாங்கம் வந்தபோது, 1948 ஆம் ஆண்டில், கசானா கட்டிடங்களின் உரிமையானது இந்திய அரசுக்கு மாறியது. பின்னர் இந்த கட்டிடமானது இந்திய இராணுவத்திற்கு அதன் ஊழியர்களுக்கு ஊதியம் வழங்குவதற்காக ஒதுக்கப்பட்டது. அதே காலகட்டத்தில் இந்த கட்டடத்தோடு ஒரு இணைப்புக் கட்டடமும் கட்டப்பட்டது. 1951-1952 ஆம் காலப்பகுதியில், ஆந்திரப் பிரதேச மாநிலத்தின் தெலுங்காணவின் பாரம்பரியத் துறைக்கு மாறியது. கசானா கட்டிடம் ஒரு பாரம்பரிய கட்டிடமாக மாற்றப்பட்டபோது அதன் வடிவில் நினைவுச்சின்னமாக மாறியதைக் காணமுடிகிறது.
# செம்தேத் நசிர்

செய்யப்பட்ட செம்தேத் நசிர் பண்பாட்டுக் காலத்திய உருளை வடிவ முத்திரை, கபாஜா தொல்லியல் களம், ஈராக்]]
களுடன் கூடிய செம்தேத் நசிர் (கிமு 3100 - 2700) காலத்திய இரட்டைக் கல் சிற்பங்கள்]]  
**செம்த்தேத் நசிர்** (**Jemdet Nasr**) (****) பண்டைய அண்மை கிழக்கின் மெசொப்பொத்தேமியாவில் செம்தேத் நசிர் காலத்திய (கிமு 3100–2900), பண்டைய சுமேரிய பண்பாட்டை எடுத்துக் கூறும் ஒரு தொல்லியல் மேடும், சுமேரிய நகரமும் ஆகும். இது தற்கால ஈராக்கின் பாபில் ஆளுநகரத்தில் உள்ளது. இது கிஷ் நகரததிற்கு தென்கிழக்கே 26 கி.மீ. தொலைவில் உள்ளது.
# செம்தேத் நசிர்

## தொல்லியல் ஆய்வாளர்கள்

செம்தேத் நசிர் தொல்லியல் மேட்டை 1926-இல் ஸ்டீபன் ஹெர்பர்ட் லாங்டன் ஆய்வு செய்தபோது களிமண் செங்கற் கட்டிடத்தில் ஆப்பெழுத்து கொண்ட களிமண் பலகைகளை கண்டெடுத்தார். இத்தொல்லியல் மேடு சுமேரிய அரசு நிர்வாகத்தின் மையமாக இருந்ததை அறிந்தார்.
1928-இல் இத்தொல்லியல் மேட்டை மீண்டும் அகழ்வாய்வு செய்தனர்.  
1980-இல் பிரித்தானிய தொல்லியலாளர் ரோஜர் மாத்தியூஸ் இத்தொல்லியல் மேட்டை மீண்டும் அகழ்வாய்வு செய்ததில் இப்பகுதி உபைதுகள் காலம், உரூக் காலம், முதல் துவக்க வம்ச காலத்தியது எனக்கண்டறிந்தார்.
# செம்தேத் நசிர்

## ஆய்வின் வரலாறு

1926-இல் கிஷ் தொல்லியல் மேட்டை அகழ்வாய்வு செய்த போது கிடைத்த களிமண் பலகைகள் மற்றும் ஓவியம் தீட்டப்பட்ட பீங்கான் பாண்டங்கள், கிஷ் நகரத்திற்கு தென்கிழக்கே 26 கி.மீ. தொலைவில் உள்ள செம்தேத் நசிர் தொல்லியல் மேட்டின் தொல்பொருள்கள் போன்று இருப்பதை அறிந்தனர். எனவே செம்தேத் நசிர் தொல்லியல் களத்தை மீண்டும் அகழாய்வு செய்யதனர். செம்தேத் நசிர் தொல்லியல் மேட்டில் பெரிய அளவிலான களிமண் செங்கற்களால் கட்டப்பட்ட கட்டிட அமைப்புகளும், சுமேரியாவின் துவக்க கால ஆப்பெழுத்துக்களில் எழுதப்பட்ட பல களிமண் பலகைகள் அகழாய்வில் கண்டெடுத்தனர். 1928-இல் மீண்டும் இத்தொல்லியல் களாத்தை எல்.சிஎச். வாட்டேலின் என்பவர் 120 பணியாளர்களுடன் அகழாய்வு செய்தார்.  
உரூக் காலத்திற்கும் மெசொப்பொத்தேமியாவின் துவக்க வம்சங்களின் காலம்த்திற்கும் இடையே விளங்கிய செம்தேத் நசிர் காலத்தை தொல்லியல் அறிஞர்கள் 1930-இல் மெசொப்பொத்தேமியாவின் வரலாற்றில் இணைத்தனர்.  
செம்தேத் நசிர் தொல்லியல் களத்தில் கீழ் மெசொப்பொத்தேமியாவில் இருந்த சமகாலத்திய தொல்லியல் களங்கள் அபு சலாபிக், சுருப்பக், நிப்பூர், ஊர் மற்றும் உரூக் ஆகும். செம்தேத் தொல்லியல் மேட்டின் காலம் கிமு 3100 - கிமு 2900 காலத்தியது என கணித்துள்ளனர்.
# செம்தேத் நசிர்

## செம்தேத் நசிர் தொல்லியல் மேட்டின் அமைப்பு

செம்தேத் நசிர் தொல்லியல் மேடு இரண்டு தொகுதிகளைக் கொண்டது. அதில் முதல் தொல்லியல் மேடு 160 மீட்டர் நீளம், 140 மீட்டர் அகலம், 2.9 மீட்டர் உயரத்துடன் கூடியது. மொத்தப்பரப்பளவு 1.5 ஹெக்டேர் ஆகும்.  
இரண்டாம் தொல்லியல் களம் 350 மீட்டர் நீளம், 300 அகலம், 3.5 மீ உயரத்துடன், 7.5 ஹெக்டேர் பரப்பளவு கொண்டது.
# செம்தேத் நசிர்

## தொல்பொருள் பண்பாடு

செம்தேத் நசிர் தொல்லியம் மேட்டில் கண்டெடுக்கப்பட்ட துவக்க கால சுமேரிய ஆப்பெழுத்து களிமண் பலகைகளாலும், சுவஸ்திக்கா சின்னம், பறவைகள், மரங்கள், பாம்பு, தேள், ஆடு, மீன்கள், சிங்கம் போன்ற உருவங்களுடன் வண்ணம் தீட்டப்பட்ட, அழகிய பீங்கான் பெரிய ஜாடிகள், கிண்ணங்கள், குடுவைகள் போன்ற பாத்திரங்களாலும் புகழ் பெற்றது. இக்காலத்தில் நகரத்தின் மையத்தில் நிறுவப்பட்டிருந்த களிமண் செங்கற்களால் கட்டப்பட்ட பெரிய கட்டிட அமைப்புகளுக்கும் பெயர் பெற்றது.  
மேலும் இத்தொல்லியல் மேட்டில் கண்டெடுத்த களிமண் பலகையில் அச்சடித்த உருளை வடிவ முத்திரைகள் மற்றும் வில்லை முத்திரைகள் புகழ்பெற்றவையாகும்.  
உரூக் காலத்தின் தொடர்ச்சியே இக்களிமண் உருளைவடிவ முத்திரைகள். இவ்வுருளை வடிவ முத்திரைகளில் மனித உருவங்கள், விலங்குகள் உருவம், கட்டிடங்களின் அமைப்புகள் பதியப்பட்டுள்ளது.
ஒரு களிமண் பலகை முத்திரையில் செம்தேத் நகரத்தைச் சுற்றியிருந்த லார்சா, நிப்பூர், ஊர், உரூக் போன்ற சுமேரிய நகரங்களின் பெயர்கள் பொறிக்கப்பட்டிருந்தது.  
இத்தொல்லியல் களத்தில் சிறிதளவு செப்புப் பொருட்களே கிடைத்துள்ளது. மேலும் மாவு அரைக்கும் கல் அமைப்புகள் கிடைத்துள்ளது. மேலும் களிமண்ணால் செய்த சில பொருட்கள் கிடைத்துள்ளது.
# செம்தேத் நசிர்

## இதனையும் காண்க

- தொல்லியல் மேடு
- உபைதுகள் காலம்
- உரூக் காலம்
- செம்தேத் நசிர் காலம்
- மெசொப்பொத்தேமியாவின் துவக்க வம்ச காலம்
- பண்டைய அண்மை கிழக்கின் நகரங்கள்
# அப்புச்சி கிராமம்

**அப்புச்சி கிராமம்** ( ஆங்கிலம்:Appuchi Graamam ) 2014 இல் வெளிவந்த அறிவியல் புனைகதை தமிழ் திரைப்படம் வி ஆனந்த் என்பவர் இதை இயக்கியுள்ளார். இதில் புதுமுகங்கள் பிரவீண் குமார் மற்றும் அனுஷா நாயக் ஆகியோர் முக்கிய வேடத்தில் நடித்துள்ளனர். இவர்களுடன் சுஜா வருணீ, சுவஸ்திகா மற்றும் நாசர் ஆகியோரும் உடன் நடித்திருந்தனர். ஐ கேட்ச் மல்டி மீடியாவின் கீழ் விஷ்ணு முரளி மற்றும் செந்தில் குமார் ஆகியோர் தயாரித்தனர். இந்தப் படத்தின் இசையமைப்பை விஷால் சந்திரசேகர் மேற்கொண்டுள்ளார். மற்றும் ஜி. கே. பிரசாத் ஒளிப்பதிவு செய்தார். இந்த படத்தின் செயற்கைக்கோள் உரிமைகள் பாலிமர் தொலைக்காட்சிக்கு விற்கப்பட்டன
# அப்புச்சி கிராமம்

## நடிகர்கள்

தீரனாக (தீரா) பிரவீண் குமர்  
விக்னேசு குமாராக விக்னேஸ்வரன் பழனிசாமி  
பழனி என்கிற மரண மணியாக கணேசன்  
சங்கமித்ராவாக அனுஷா நாயக்  
சுஜா வருணீ  
செல்வியாக சுவஸ்திகா  
முதலமைச்சராக நாசர்  
இஸ்ரோ விஞ்ஞானியாக கிட்டி  
நல்லமுத்துவாக ஜி. எம். குமார்  
சின்னுசாமியாக ஜோ மல்லூரி  
கஞ்சா கறுப்பு  
ஜியார் மரியான்  
சிங்கம்புலி  
மீரா கிருஷ்ணன்  
கும்கி ஜோசப்  
பிரகாஷ்  
விஷ்ணு முரளி  
கே. தவசி  
கௌதம்  
சீனி அம்மாள்
# அப்புச்சி கிராமம்

## தயாரிப்பு

அக்டோபர் 2013 இல், இயக்குநர் ஏ. ஆர். முருகதாசின் முன்னாள் கூட்டாளியான வி ஆனந்த், அப்புச்சி கிராமம் என்ற அறிவியல் புனைகதைத் திரைப்படத்தில் இயக்குநராக அறிமுகமாகியுள்ளார் என்று முதலில் ஊடகங்களில் செய்தி வெளியானது. ஆனந்த் தனது குழந்தை பருவத்தில் படித்த ஈரோட்டுக்கு அருகிலுள்ள ஒரு சிறிய கிராமத்தைப் பற்றி செய்தித்தாள் கட்டுரையால் ஈர்க்கப்பட்டார். 2008 இல் இதன் கதையை எழுதினார். இருப்பினும், இது ஒரு அறிவியல் புனைகதைத் திரைப்படம் என்பதால் தயாரிப்பாளர்கள் இந்த திட்டத்திற்கு நிதியளிக்க தயாராக இல்லை, மேலும் இது மிகவும் பொருட்செலவு பிடிக்கும், என்றும் மக்கள் இதன் கருத்தை புரிந்து கொள்ள மாட்டார்கள் என்றும் அவர்கள் நம்பினர். கனடா தமிழ் தயாரிப்பாளர் விஷ்ணு முரளி தனது சென்னையைச் சேர்ந்த கூட்டாளர் செந்தில்குமருடன் சேர்ந்து இந்த திட்டத்திற்கு நிதியளிக்க முன்வந்தார்.  
இந்த படம் ஒரு குறைந்த பொருட்செலவில் என்பதை "பெரும்பாலானவர்கள் அறிந்தால் ஆச்சரியப்படுவார்கள்" என்று ஆனந்த் கூறினார். கன்னட நடிகையும் இசைக்கலைஞருமான அனுஷா நாயக் பெண் கதாபாத்திரத்தில் நடிக்க ஒப்பந்தமானதன் மூலம் அவரது தமிழ் சினிமா உலகிற்கு அறிமுகமானார். இப்படம் பெரும்பாலும் பொள்ளாச்சி மற்றும் சென்னையில் படமாக்கப்பட்டது. தி டைம்ஸ் ஆஃப் இந்தியா அதன் மதிப்பாய்வில் இசைக்கு 3 நட்சத்திரங்களைக் கொடுத்து, "ஆல்பம் உற்சாகமானது, ஆம், ஆனால் முன்னேற்றத்திற்கு இன்னும் சில இடங்கள் உள்ளன என்ற உணர்விலிருந்து நீங்கள் தப்ப முடியாது" என்று எழுதியது.
# வைஸ்யா கல்லூரி

**வைசியா கல்லூரி** (*Vysya College*), என்பது தமிழ்நாட்டில் சேலம் மாவட்டத்தில் உள்ள மாசிநாயக்கன்பட்டி, செயல்படும் ஒரு தனியார் கலை, அறிவியல் கல்லூரி ஆகும். இக்கல்லூரி சேலம் பெரியார் பல்கலைக்கழக இணைவுபெற்ற கல்லூரியாகும்.
# வைஸ்யா கல்லூரி

## அறிமுகம்

1990ஆம் ஆண்டு சேலம் மாவட்டம் மாசிநாயக்கன்பட்டியில், அயோத்தியாப்பட்டினம் பகுதியில் மாணவர்களுக்கு சிறந்த கல்வியை வழங்குவதற்காக இக்கல்லூரி வாசவி வித்யா அறக்கட்டளையால் தொடங்கப்பட்டது.
# வைஸ்யா கல்லூரி

## படிப்புகள்

இக்கல்லூரியில் கற்பிக்கப்படும் படிப்புகள்.  
- தாவரவியல்
- நுண்ணுயிரியல்
- உயிரி தொழில்நுட்பவியல்
- ஆங்கிலம்
- வணிகவியல்
- கணிதவியல்
- உயிர்வேதியியல்
- கணிப்பொறியியல்
- வணிக மேலாண்மை
# போல்ட்சுமான் மாறிலி

**எர்க்⋅K<sup>−1</sup>**  
| <small>மேலதிக தகவலுக்கு, பார்க்க: </small> | } |
| --- | --- |
**போல்ட்சுமான் மாறிலி** (*Boltzmann constant*, அல்லது ), என்பது வளிமம் ஒன்றில் உள்ள துகள்களின் சராசரி சார்பு இயக்க ஆற்றலை வளிமத்தின் வெப்பநிலையுடன் தொடர்புபடுத்தும் ஓர் இயற்பியல் மாறிலி ஆகும். இதனைக் கண்டுபிடித்த லுட்விக் போல்ட்ஸ்மான் என்பவரின் பெயரால் இம்மாறிலி அழைக்கப்படுகிறது. இது கெல்வின் மற்றும் வளிம மாறிலியின் வரையறைகளிலும், கரும்பொருள் கதிர்வீச்சின் பிளாங்கின் விதி, போல்ட்சுமானின் எந்திரோப்பி சமன்பாடு ஆகியவற்றிலும் நிகழ்கிறது. எந்திரோப்பியைப் போன்று, போல்ட்சுமானின் மாறிலி பரிமாண ஆற்றலை வெப்பநிலையால் வகுக்கிறது.  
எஸ்ஐ அடிப்படை அலகுகளின் 2019 மறுவரையறையின் ஒரு பகுதியாக, துல்லியமான வரைவிலக்கணங்கள் வழங்கப்பட்ட ஏழு "வரையறுக்கும் மாறிலிகளில்" போல்ட்சுமானின் மாறிலியும் ஒன்றாகும். போல்ட்சுமானின் மாறிலி துல்லியமாக ஆக வரையறுக்கப்பட்டுள்ளது.  
இந்த வரையறை கெல்வினை போல்ட்சுமான் மாறிலி, மீட்டர், வினாடி, கிலோகிராம் ஆகியவற்றின் அடிப்படையில் வரையறுக்க அனுமதிக்கிறது. 2019-ஆம் ஆண்டிற்கு முன்பு, எஸ்ஐ அலகுகளில் இம்மாறிலியின் மதிப்பு ஓர் அளவிடப்பட்ட பெறுமதி ஆகும். போல்ட்சுமான் மாறிலியின் அளவீடுகள் மும்மைப் புள்ளியின் அடிப்படையில் கெல்வினின் வரையறையைப் பொறுத்ததாக இருந்தது. அளவிடப்பட்ட மதிப்புகள் 2019 வரையறையில் பயன்படுத்தப்படும் அளவைத் தீர்மானிக்கப் பயன்படுத்தப்பட்டன.
# போல்ட்சுமான் மாறிலி

## பேரண்ட இயற்பியல் முதல் நுண்ணியல் இயற்பியல் வரையான இணைப்பு

போல்ட்சுமான் மாறிலி, , என்பது பேரண்ட (வெப்பவியக்கவிய வெப்பநிலை) மற்றும் நுண்ணியல் (வெப்ப ஆற்றல் இயற்பியலுக்கிடையேயுள்ள அளவீட்டுக் காரணியாகும். பேரளவாய்வின் அடிப்படையில், கருத்தியல் வளிம விதியின் படி, ஒரு கருத்தியல் வளிமத்திற்கு (இலட்சிய வாயு), அழுத்தம் மற்றும் கன அளவு ஆகியவற்றின் பெருக்கங்கள், is proportional to the product of பதார்த்த அளவு (மோல்களில்) மற்றும் தனி வெப்பநிலை ஆகியவற்றின் பெருக்கத்திற்கு நேர்விகித சமனாக இருக்கும்:  
:<math>pV = nRT ,</math>
இங்கு - வளிம மாறிலி .  
இச்சமன்பாட்டில் போல்ட்சுமான் மாறிலியை அறிமுகப்படுத்தும் போது, கருத்தியல் வளிம விதி வேறொரு வடிவத்திற்கு மாறுகிறது:  
:<math>p V = N k T ,</math>
இங்கு - வளிமத்தில் உள்ள மூலக்கூறுகளின் அளவு. , என்பது ஒரு போலில் உள்ள துணிக்கைகளின் அளவாகும் (அவகாதரோ மாறிலி).
# போல்ட்சுமான் மாறிலி

## பேரண்ட இயற்பியல் முதல் நுண்ணியல் இயற்பியல் வரையான இணைப்பு

### ஆற்றலின் சமப்பங்கீட்டின் பங்கு

தனி வெப்பநிலை யில் உள்ள வெப்பவியக்கவில் தொகுதி ஒன்றில், தொகுதியில் உள்ள ஒவ்வொரு நுண்ணிய சுயாதீன அளவுத்தொகைக்கும் சராசரி வெப்ப ஆற்றல் ஆகும் (அதாவது, அறை வெப்பநிலையில் கிட்டத்தட்ட , அல்லது ).  
மரபார்ந்த புள்ளியியல் எந்திரவியலில், இந்த சராசரி ஒரு சீரான இலட்சிய வாயுக்களுக்கு சரியாக இருக்கும் என்று கணிக்கப்பட்டுள்ளது. ஓரணு இலட்சிய வாயுக்கள் (ஆறு அருமன் வாயுக்கள்) ஒரு அணுவிற்கு மூன்று சுயாதீன அளவுத்தொகைகளைக் கொண்டுள்ளன. இதனால் ஒரு அணுவின் வெப்ப ஆற்றல் ஆகும். இது சோதனைத் தரவுகளுடன் நன்றாக ஒத்துள்ளது. வெப்ப ஆற்றல் அணுக்களின் சராசரி வேக வர்க்கமூலத்தைக் கணிக்க உதவுகின்றது. இது அணு நிறையின் இருமடு மூலத்திற்கு நேர்மாறு விகிதசமனாக உள்ளது. அறை வெப்ப நிலையில், சராசரி வேக வர்க்கமூலம் ஈலியத்திற்கு ஆகவும் செனானிற்கு ஆகவும் அறியப்பட்டுள்ளது.  
இயக்கக் கோட்பாட்டின் படி, இலட்சிய வளிமம் ஒன்றின் சராசரி அழுத்தம் பின்வருமாறு:  
:<math> p = \frac{1}{3}\frac{N}{V} m \overline{v^2}.</math>
இலட்சிய வளிம விதியைச் சேர்க்கும் போது
:<math>p V = N k T</math>
சராசரி நகர்வு இயக்க ஆற்றல் பின்வருமாறு தரப்படுகிறது:
:<math> \tfrac{1}{2}m \overline{v^2} = \tfrac{3}{2} k T.</math>
நகர்வு இயக்க வேகக் காவி மூன்று சுயாதீன அளவுத்தொகைகளை (ஒவ்வொரு பரிமாணத்திற்கும் ஒன்று) கொண்டுள்ளதாக கருதினால் ஒவ்வொரு சுயாதீன அளவுத்தொகைக்கும் சராசரி ஆற்றல் அதன் மூன்றில் ஒன்றாக இருக்கும், அதாவது, .
# போல்ட்சுமான் மாறிலி

## வரலாறு

1877 ஆம் ஆண்டில் போல்ட்சுமேன் முதன்முதலில் எந்திரோப்பியையும் நிகழ்தகவையும் இணைத்திருந்தாலும், மேக்ஸ் பிளாங்க் முதன்முதலில் ஐ அறிமுகப்படுத்தும் வரை அந்த இணைப்பு ஒரு தனி மாறிலியுடன் ஒருபோதும் வெளிப்படுத்தப்படவில்லை. மேக்சு பிளாங்க் இந்த மாறிலிக்கான (, இன்றைய எண்ணிக்கையை விட 2.5% குறைவாக) என்ற துல்லியமான மதிப்பீட்டை 1900-1901 இல் கரும்பொருள் கதிர்வீச்சு விதியை நிறுவும்போது கொடுத்தார். 1900 இற்கு முன்னர், போல்ட்சுமான் காரணிகள் சம்பந்தப்பட்ட சமன்பாடுகள் ஒரு மூலக்கூறுக்கான ஆற்றல்கள், போல்ட்சுமான் மாறிலியைப் பயன்படுத்தி எழுதப்படவில்லை. பதிலாக வளிம மாறிலி இன் வடிவில் எழுதப்பட்டன.  
2017 இல், போல்ட்சுமான் மாறிலிக்கான துல்லியமான அளவுகள் கணக்கிடப்பட்டன.  
இந்த தசாப்த கால முயற்சி பல ஆய்வகங்களால் வெவ்வேறு நுட்பங்களுடன் மேற்கொள்ளப்பட்டது. இது 2019 இன் எசுஐ அலகுகளின் மறுவரையின் அடித்தளமாக அமைந்தது. இந்த அளவீடுகளின் அடிப்படையில், அறிவியல் மற்றும் தொழில்நுட்பத்திற்கான தரவுக்கான குழு (CODATA) அனைத்துலக முறை அலகுகளின் பயன்படுத்தக்கூடிய போல்சுமானின் மாறிலியாக 1.380 649 × 10<sup>−23</sup> J⋅K<sup>−1</sup> என்னும் திட்ட அளவைப் பயன்படுத்தப் பரிந்துரைத்தது.
# போல்ட்சுமான் மாறிலி

## பல்வேறு அலகுகளில் மதிப்பீடு

| மதிப்பீடு | அலகுகள் | குறிப்புகள் |
| --- | --- | --- |
| J/K | வரைவிலக்கணப்படி அனைத்துலக முறை அலகுகள், J/K = m<sup>2</sup>⋅kg/(s<sup>2</sup>⋅K) எசுஐ அடிப்படை அலகுகளில் |  |
| eV/K | இலத்திரன்வோல்ட் =
= |  |
| Hz/K | 2014 CODATA மதிப்பு
⋅ = |  |
| /K | = = ⋅*h* |  |
| அணு அலகுகள் | வரைவிலக்கணப்படி |  |
| எர்க்/K | செ-கி-செ அலகு, 1&nbsp;எர்க் = |  |
| கலோரி/K | 1&nbsp;கொதிநீராவியட்டவணை&nbsp;கலோரி = |  |
| cal/°R | 1&nbsp;ரேன்கின் அலகு = &nbsp;K |  |
| அடி&thinsp;இறா/°R | 1&nbsp;அடி-இறா விசை = |  |
| செமீ<sup>−1</sup>/K | 2010 CODATA மதிப்பு
1&nbsp;செமீ<sup>−1&nbsp;</sup>⋅ = |  |
| கிகலோரி/(மோல்⋅K) |  |  |
| kJ/(mol⋅K) | R (kB), அதிகமாக புள்ளிவிவர நிலையியக்கவியலில் பயன்படுத்தப்படுகின்றது. |  |
| 4.10 | pN⋅nm | பீக்கோநியூட்டன் நானோமீட்டர் இல் (உயிரியற்பியலில்) |
| dBW/(K⋅Hz) | டெசிபெல் வாட்களில். தொலைத்தொடர்புகளில் பயன்படுத்தப்படுகின்றது. (பார்க்க: ஜான்சன்-நைகிஸ்ட் இரைச்சல்) |  |
| 1.442 695 041... | Sh | சானன் அலகுகளில் (மடக்கை அடி 2) (தகவல் எந்திரோப்பியில்) (துல்லியமான மதிப்பு: ) |
| 1 | நாட் அலகு | } |
# ஈராக்கின் உலகப் பாரம்பரியக் களங்கள்

**ஈராக்கின் உலகப் பாரம்பரியக் களங்கள்**, யுனெஸ்கோ நிறுவனம் ஈராக்கின் கீழ்கண்ட 6 பண்பாட்டுக் களங்களை உலகப் பாரம்பரியக் களங்களாக அறிவித்துள்ளது.
# ஈராக்கின் உலகப் பாரம்பரியக் களங்கள்

## உலகப் பாரம்பரியக் களங்கள்

| Located on the Tigris and dating from the 3rd millennium BCE, Ashur was the first capital of the Assyrian Empire and the religious centre of the Assyrians. Following its destruction by the Babylonians, the city was briefly revived during the Parthian period. |
| --- |
# ஈராக்கின் உலகப் பாரம்பரியக் களங்கள்

## உலகப் பாரம்பரியக் களங்கள்

### யுனெஸ்கோவின் உத்தேசப் பட்டியலில் உள்ள பண்பாட்டுக் களங்கள்

யுனெஸ்கோ நிறுவனம் 17 ஆகஸ்டு 2018-இல் கீழ்கண்ட 11 தொல்பொருள் பண்பாட்டுக் களங்களை உலகப் பாரம்பரியக் களங்களில் தற்காலிகமாகச் சேர்த்துள்ளது. அவைகள்:
1. அமேதி நகரம்
1. பெஸ்தன்சூர் புதியகற்கால குடியிருப்பு
1. பாக்தாத்தில் அல்-முஸ்தான்சிரியா முதல் அப்பாச்சித்து அரண்மனை வரையான டைகிரிசு ஆற்றுப் பகுதி
1. நிம்ருத்
1. நினிவே
1. நிப்பூர்
1. பண்டைய மொசூல் நகரம்
1. அல்-உக்கைதர் கோட்டை
1. தில்க்கிப் தொல்லியல் களம்
1. நஜாப்பின் வாடி அல்-சலாம் கல்லறை
1. அதாப்
# ஈராக்கின் உலகப் பாரம்பரியக் களங்கள்

## இதனையும் காண்க

- பண்டைய அண்மை கிழக்கின் நகரங்கள்
- ஈராக்கின் தொல்லியற்களங்கள்
# அரசு (2003 திரைப்படம்)

***அரசு*** (*Arasu*) இந்தியாவின் தமிழ் மொழியில்2003 இல் வெளிவந்த அதிரடி மற்றும் மசாலாப் படமாகும். இத்திரைப்படத்தில் சரத்குமார், ரோஜா, சிம்ரன், சாய்குமார், வடிவேலு, மற்றும் டெல்லி கணேஷ் ஆகியோர் நடித்திருந்தனர். இத்திரைப்படத்தை இயக்குநர் சுரேஷ் இயக்கியுள்ளார். இப்படத்திற்கு ஒலிப்பதிவு மற்றும் இசையினை இசையமைப்பாளர் மணிசர்மா மேற்கொண்டுள்ளார். இந்த படம் பாக்ஸ் ஆபிஸில் ஒரு "சூப்பர் ஹிட்" என அறிவிக்கப்பட்டது. குமார் நடித்த இரட்டை வேடங்களில் தரிசனம் செய்துகொண்டே இந்திரனாக கன்னடத்தில் மறு ஆக்கம் செய்யப்பட்டது. 2008 இல் கன்னட நடிகர் தர்ஷன் சரத்குமார் நடித்த இரட்டை வேடத்தில் நடித்து இந்திரா என்ற பெயரில் மறு ஆக்கம் செய்யாப்பட்டது.
# அரசு (2003 திரைப்படம்)

## கதை

அரசு (சரத்குமார்) மும்பையில் ஒருவரைக் கொல்வதுடன் ஆரம்பித்து, விரைவில் கதை கும்பகோணத்திற்கு மாறுகிறது. அங்கு அரசு வேணு சாஸ்திரியிடம் (டெல்லி கணேஷ்) ஒரு கோவிலில் வேலை செய்கிறார். அரசுவின் அமைதியான தன்மை மற்றும் பொறுப்பான நடத்தை உள்ளூரில் உள்ள அனைவரையும் கவர்ந்திழுக்கிறது. வேணு சாஸ்திரியின் மகள் மீரா (சிம்ரன்), அரசுவை காதலிக்கிறாள். ஒரு நாள், ஒரு குற்றவாளியை சிறையில் இருந்து விடுவிப்பது பற்றிய செய்தியை அரசு பார்த்து கோபப்படுகிறார். அவர் ஒரு சிலரின் உதவியுடன் குற்றவாளியைக் தண்டிக்கிறார்.  
அரசு ஒரு கொலைகாரன் என்பதை அறிந்து கும்பகோணத்தில் உள்ள அனைவரும் அதிர்ச்சியடைகிறார்கள். அரசு வேணு சாஸ்திரியின் குடும்பத்தினரை சந்தித்து உண்மையை வெளிப்படுத்துகிறார். நடராஜ் என்பவரின் ஒரே மகன் அரசு (சரத் குமார் - இரட்டை வேடம்) சென்னையில் அவரைப் பின்பற்றுபவர்களால் பெரியவர் என்று அன்பாக அழைக்கப்படுகிறார். இங்கே கதை பினோக்கிச் செல்கிறது. பெரியவர் சென்னையில் உள்ள ஏழை மற்றும் குடிசைவாசிகளின் நலனுக்காக கடுமையாக பாடுபடும் ஒரு  
சபாபதி (சாய் குமார்) ஒரு பணக்கார வணிக அதிபர். அவர் பணம் சம்பாதிப்பதற்கு எந்த அளவிற்கும் செல்கிறார். சபாபதி மற்றும் பெரியவர் இடையே சிக்கல் வெடிக்கிறது. அதைத் தொடர்ந்து சபாபதி கைது செய்யப்பட்டு அவரது சட்டவிரோத செயல்களுக்காக சிறைத்தண்டனை விதிக்கப்படுகிறார். இது ஒரு சில சிறுமிகளின் மரணத்திற்கு வழிவகுத்தது. பழிவாங்கும் வழிமுறையாக, சபாபதியின் சகோதரர் (ரியாஸ் கான்) மற்றும் அவரது உதவியாளர்கள் பெரியவர் மற்றும் சிவகாமியைக் கொன்று விடுகிறார்கள். அரசு கோபமடைந்து சபாபதி மற்றும் அவரது ஆட்களுக்கு எதிராக பழிவாங்குகிறார். இதைக் கேட்ட வேணு சாஸ்திரி மற்றும் மீரா ஆகியோர் அரசுவின் நிலையைப் புரிந்துகொண்டு, அவர் இருக்கும் இடத்தை போலீஸ்காரர்களுக்கு வெளிப்படுத்தாமல் அவரைக் காப்பாற்ற முடிவு செய்கிறார்கள்.  
அரசுவைக் கைது செய்ய காவல்துறையினர் எவ்வளவோ முயற்சித்த போதிலும், அவர் வெற்றிகரமாக சபாபதியைக் கொன்று போலீசில் சரணடைகிறார். அவருக்கு சிறைத்தண்டனை விதிக்கப்பட்டு 5 ஆண்டுகளுக்குப் பிறகு விடுவிக்கப்படுகிறார். இறுதியில், அவர் மீராவைச் சந்திக்க வருகிறார், இருவரும் ஒன்று சேருகிறார்கள்.
# அரசு (2003 திரைப்படம்)

## நடிகர்கள்

- பெரியவர் நடராஜ் மற்றும் அரசு என்கிற திருநாவுக்கரசுவாக சரத்குமார் (இரட்டை வேடத்தில்)
- சிவகாமியாக ரோஜா
- மீராவாகசிம்ரன்
- சபாபதியாகசாய்குமார்
- பிச்சுமணியாக வடிவேலு
- ரியாஸ் கான்
- வேணு சாஸ்திரியாக டெல்லி கணேஷ்
- வேணு சாஸ்திரி மனைவியாக சுதா
- கரீம் பாயாக மணிவண்ணன்
- பாரதி
- "மின்னல் தீபா"
- கிரண் ராத்தோட் குத்தாட்டப் பாடல்
# அரசு (2003 திரைப்படம்)

## ஒலிப்பதிவு

ஐந்து பாடல்கள் அடங்கிய "அரசு" படதின் அனைத்துப் பாடல்களுக்கும் இசையமைப்பாளர் மணிசர்மா இசையமைத்திருந்தார்.
# அரசு (2003 திரைப்படம்)

## வெளியீடு

இந்த படத்திற்குப் பிறகு, இயக்குநர் சுரேஷ் மீண்டும் சரத்குமாருடன் *கம்பீரம்* மற்றும் *நம் நாடு* போன்ற படங்களில் இணைந்து பணியாற்றினார்.